ครูสาวยากูซ่า

| --- | --- |
ครูสาวยากูซ่า
ごくせん (Gokusen)
แนว: สุขนาฏกรรม, ศิลปะการต่อสู้, ยากูซ่า
มังงะ
เขียนโดย: โคซูเอโกะ โมริโมโตะ
สำนักพิมพ์: ชูเอชะ
ในเครือ: ยูคอมมิก
นิตยสาร: ยู
กลุ่มเป้าหมาย: โจเซ
วางจำหน่ายตั้งแต่: 2000 – 2007
จำนวนเล่ม: 15
ละครโทรทัศน์
กำกับโดย: โทยะ ซาโต ทาโร โอตานิ นาโอฮารุ ทากาฮาชิ (S1) โทโมอากิ วาตานาเบะ (S2) มานามิ ยามาชิตะ (S3)
อำนวยการสร้างโดย: โชชุง คาโต
เขียนบทโดย: มิจิรุ เองาชิระ ยูโกะ มัตสึดะ ริเอะ โยโกตะ
ดนตรีโดย: มิจิรุ โอชิมะ
เครือข่าย: นิปปงทีวี
ฉาย:  17 เมษายน ค.ศ. 2002  –  28 มิถุนายน ค.ศ. 2008
ตอน: 33
ภาพยนตร์โทรทัศน์ฉบับคนแสดง
Gokusen Special: Sayonara 3-nen D-gumi
กำกับโดย: โทยะ ซาโต
อำนวยการสร้างโดย: โชชุง คาโต
เขียนบทโดย: มิจิรุ เองาชิระ ยูโกะ มัตสึดะ ริเอะ โยโกตะ
ดนตรีโดย: มิจิรุ โอชิมะ
สตูดิโอ: นิปปงทีวี
ฉาย: 26 มีนาคม ค.ศ. 2003 (2003-03-26)
อนิเมะโทรทัศน์
กำกับโดย: ยูโซะ ซาโต
อำนวยการสร้างโดย: มาซาโอะ มารูยามะ มานาบุ ทามูระ ฮิโรชิ ยามาชิตะ
เขียนบทโดย: ยาซูโกะ โคบายาชิ
ดนตรีโดย: โทโมกิ ฮาเซงาวะ
สตูดิโอ: แมดเฮาส์
ถือสิทธิ์โดย: สหรัฐ มีเดียบลาสเตอส์
เครือข่าย: นิปปงทีวี
เครือข่ายภาษาอังกฤษ: สหรัฐ เอ็นคอร์แวม
ฉาย:  7 มกราคม ค.ศ. 2004  –  31 มีนาคม ค.ศ. 2004
ตอน: 13
ภาพยนตร์โทรทัศน์ฉบับคนแสดง
Gokusen 3: Graduation Special 2009
กำกับโดย: โทยะ ซาโต
อำนวยการสร้างโดย: โชชุง คาโต
เขียนบทโดย: มิจิรุ เองาชิระ ริเอะ โยโกตะ
ดนตรีโดย: มิจิรุ โอชิมะ
สตูดิโอ: นิปปงทีวี
ฉาย: 28 มีนาคม ค.ศ. 2009 (2009-03-28)
ภาพยนตร์เรื่องยาว
 ลูกสาวเจ้าพ่อขอเป็นครู เดอะมูฟวี่ (2009) 
ครูสาวยากูซ่า (ญี่ปุ่น: ごくせん; โรมาจิ: Gokusen) เป็นผลงานของ โคซึเอโกะ โมริโมโตะ เรื่องราวของครูสาวชื่อ ยามากูจิ คูมิโกะ ครูสอนวิชาคณิตศาสตร์ ที่เพิ่งย้ายมาสอนในโรงเรียนเอกชนชิโรคิน โรงเรียน ม.ปลายที่เต็มไปด้วยนักเรียนเกเร แถมเธอยังต้องเป็นครูประจำชั้นของ ม.5 ห้อง 4 ห้องที่เป็นศูนย์รวมของนักเรียนที่เกเรที่สุด โดยมีซาวาดะ ชิน นักเรียนอันดับหนึ่งของชั้นและรับตำแหน่งหัวหน้าห้อง พร้อมด้วยก๊วนนักเรียนจอมแสบในห้องอีกหลายคน เช่น คูมาอิ เทรูโอะ (คุม่า), มินามิ และอูจิยามะ ถ้าเจอนักเรียนจอมโหดเหล่านี้เป็นใครก็คงจะหนีไปแล้ว
แต่สำหรับคูโรมิ หรือยังกูมิ (ฉายาที่นักเรียนตัวดีตั้งให้) กลับรับมือได้สบายเพราะเธอถูกเลี้ยงมาโดย คูโรดะ ริวอิจิโร ผู้นำรุ่นที่ 3 ของตระกูลคูโรดะ แก๊งยากูซ่าอันดับหนึ่งของญี่ปุ่น ยังกูมิปิดบังเรื่องครอบครัวทั้งหมดไว้ มีเพียงชินคนเดียวเท่านั้นที่รู้เรื่องทั้งหมด เพราะสังเกตท่าทีของยังกูมิที่ไมรู้สึกหวาดกลัวเวลาที่นักเรียนในห้องคอยหาเรื่อง และการเข้าห้ามเวลาที่นักเรียนในห้องมีเรื่องกัน จนทำให้ชินขอท้าต่อยกับยังกูมิ แต่ก็ไม่ได้ลงมือ หลังจากที่ได้รับการช่วยเหลือจากยังกูมิ จากเหตุการณ์ที่คุโดะ นักเรียนที่ออกไปแล้วเข้ามาหาเรื่องคุม่า และเหตุทะเลาะอีกหลายครั้ง ทำให้ชินแน่ใจในตัวตนของยังกูมิ และคอยช่วยปิดเรื่องนี้เป็นความลับ
ด้วยเนื้อเรื่องที่สนุก และตัวละครที่น่าสนใจ จึงทำให้การ์ตูนเรื่องนี้ถูกนำมาสร้างเป็นการ์ตูน และในเดือนเมษายน ค.ศ. 2002 ก็ถูกนำมาสร้างเป็นละครโทรทัศน์ โดยมี นากามะ ยูกิเอะ รับบท ยังกูมิ และ มัตสึโมโต จุน นักร้องวงอาราชิ รับบท ซาวาดะ ชิน ฤดูกาลแรกของละครโทรทัศน์ได้รับความนิยมเป็นอย่างมาจนต้องสร้างฤดูกาลพิเศษในเดือนกรกฎาคมปีเดียวกัน แต่ความแรงก็ยังไม่คงหมดจนทำให้ต้องสร้างฤดูกาล 2 ต่อในปี ค.ศ. 2005 โดยที่บทยังกูมิ ยังคงเป็นนักแสดงคนเดิม แต่มีการเปลี่ยนตัวนักเรียนจอมแสบยกก๊วน นำทีมโดย อาคานิชิ จิน รับบท ยาบูกิ ฮายาโตะ และ คาเมนาชิ คาซึยะ ที่รับบท โอดะกิริ ริว สองหนุ่มเนื้อหอมจากวงคัต-ตุน จากนั้นในปี ค.ศ. 2004 ก็ถูกนำมาสร้างเป็นอนิเมะ ความยาว 13 ตอนโดยแมดเฮาส์